
Arvamuse andmine maaüksuse
Hane tn 10 riigi omandisse jätmiseks

1. Asjaolud  ja  menetluse  käik
Maa-amet esitas Narva Linnavalitsusele 05.02.2019.a. kirjaga nr 6-5/19/2517 (dok. registris nr 1-12.3/1398) teate Narva linna haldusterritooriumil asuva maaüksuse maa riigi omandisse jätmise menetluse algatamisest, vastavalt lisatud asendiplaanile (piiriettepanek nr AT1901160006).

Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike1 punkti 8 alusel maareservina. 

Maaüksusele on määratud Narva Linnavalitsuse 14.11.1997 korraldusega nr 1369-k koha-aadress Hane tn 10.

Hane tn 10 maaüksuse 13.06.2017 toimunud ülevaatuse käigus tuvastati maaüksusel põlenud aiamaja rusud ja lagunenud ehitis, mis ei vasta Maareformi seaduse § 6 lõike 3 ja 31 tähenduses ehitise nõuetele. Hane tn 10 aadressil ehitiste kohta Ehitisregistris andmed puuduvad. Maa-ala on hooldamata. 
Hane tn 10 maaüksusele oli esitatud maa ostueesõigusega erastamise avaldus, mille kohta on  27.12.2018 vastu võetud Narva Linnavalitsuse korraldus nr 1119-k „Hane tn 10 maa ostueesõigusega erastamise menetluse lõpetamine“.

Hane tn 10 maaüksusele ei ole tänase päeva seisuga esitatud teisi õigusvastaselt võõrandatud vara tagastamise- või kompenseerimise-, kui ka ostueesõigusega erastamise- ega hoonestusõiguse seadmise avaldusi.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Hane tn 10 (piiriettepanek AT1901160006,  ligikaudne pindala 504 m2) Narva linnas asuva maaüksuse riigi omandisse jätmisega;
3.2. Määrata  Hane tn 10 maaüksusele sihtotstarbeks sihtotstarbeta maa (012; S).
4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

